ചൈനയില് നിര്മ്മിക്കുന്ന കാറുകളുടെ വിപണിയാകാന് ഇന്ത്യയില്ലെന്ന് നിതിന് ഗഡ്ക്കരി, ഇവിടെ കാറുകള് നിര്മ്മിച്ച് കയറ്റി അയക്കാന് എന്ത് പിന്തുണയും നല്കാമെന്നും ടെസ്ലയോട് ഗതാഗതമന്ത്രി ന്യൂഡല്ഹി: ചൈനയില് നിര്മ്മിക്കുന്ന വൈദ്യുതി കാറുകള് ഇന്ത്യയില് വിറ്റഴിക്കാന് നോക്കേണ്ടെന്ന് അമേരിക്കന് വാഹന നിര്മ്മാതാവായ ടെസ് ലയോട് ഗതാഗതദേശീയ പാത മന്ത്രി നിതിന് ഗഡ്ക്കരി. നിങ്ങള്ക്ക് ഇന്ത്യയില് വന്ന് കാറുകള് നിര്മ്മിക്കാമെന്നും അത് ഇവിടെ നിന്ന് കയറ്റി അയക്കാമെന്നും കമ്ബനി മേധാവി എലോണ് മസ്കിനോട് പറഞ്ഞു. ചൈനയുമായുള്ള അതിര്ത്തി തര്ക്കം വാണിജ്യം അടക്കം മറ്റെല്ലാ മേഖലയിലും പ്രതിഫലിക്കുമെന്നതിന്റെ സൂചനയാണ് ഗഡ്ക്കരിയുടെ ഈ പരാമര്ശമെന്നാണ് വിലയിരുത്തുന്നത്. കമ്ബനിക്ക് വേണ്ടുന്ന എല്ലാ പിന്തുണയും ഗഡ്ക്കരി ടെസ് ലയ്ക്ക് വാഗ്ദാനം ചെയ്തിട്ടുണ്ട്. നികുതി വെട്ടിക്കുറയ്ക്കുന്നത് സംബന്ധിച്ച കാര്യങ്ങള് കമ്ബനി മേധാവിയുമായി സംസാരിച്ചെന്നും ഗഡ്ക്കരി ഒരു പരിപാടിയില് പങ്കെടുക്കവേ വ്യക്തമാക്കി. ദേശീയപാതകളില് വാഹനങ്ങളുടെ വേഗ പരിധി 140 കിലോമീറ്ററായി ഉയര്ത്തുന്ന കാര്യം പരിഗണിക്കുമെന്നും അദ്ദേഹം പറഞ്ഞു. ദേശീയ, അതിവേഗ പാതകളില് വേഗത വര്ദ്ധിപ്പിക്കുന്നതിന് സുപ്രീംകോടതിയുടെയും ഹൈക്കോടതികളുടെയും അനുമതി വേണമെന്നും അദ്ദേഹം ചൂണ്ടിക്കാട്ടി. Tags